229 
peristoma (32) dugi, končasti, višekratno spiralno usukani, crveni, 
na vrlo uzkoj bazilarnoj membrani. Poklopac dugo kljunat, ka- 
pica kukuljičasta. 
Na vlažnoj ilovači, pjeskovitom tlu, na oranicama, pašnja- 
cima, kadkada i na kamenju i starim zidovima dosta običan mah. 
— Proljeće. 
Barbula muralis Timm. (Bryum murale L.: Tortula muralis 
Hedw.). Vrst jednodoma: busovi trajni, malenim jastučićem po- 
dobni, dosta gusti, živahno-, kadkada modro-zeleni, u suhom 
stanju sivkasti. Stabljika od 2 mm. do jedva 1 em. visoka. Lišće 
dolnje bodkasto, gornje produženo lopatasto, svekoliko na ru- 
bovima usukano, na vrhu tupo, ali središnje rebro preko vrha 
u dugu, bielu, prozirnu dlaku otegnuto. Tobolac na žutoj stap- 
čici uzpravan, ili samo neznatno svinut, smedje boje, 2—4 mm. 
dug. Poklopac koso kljunat, kukuljičastom, do sredine sižućom 
kapicom pokriven. Zubi peristoma sjede na vrlo uzkoj i slabo 
razvitoj bazilarnoj membrani, te su3—4 put spiralno usukani. 
U okolici vrlo razširen mah, koli u ravnici, toli i u gori, 
poimence na suhim zidovima, krovovima, pečinama i t. d. Od 
proljeća kroz cielo ljeto. — 
Barbula subulata Brid. (Tortula subul.. Hedw.: Syntrichia 
subul. Web. et Mohr.). Vrst jednodoma: busovi trajni, gusti, dosta 
omašni ali nizki, žućkasto- ili čisto zeleni. Stabljika do 1 cm. 
visoka. Lišće veliko, do 5 mm. dugo, produženo lopatasto, na 
vrhu uslied provirujućeg središnjeg rebra kratkim, oštrim šiljkom 
providjeno, na rubovima ne usukano. Tobolac na 2—3 cm. vi- 
sokoj, tvrdoj, žutoj stapčici uzpravan, valjkast, ili neznatno prignut, 
smedje boje, do 5 mm. dug. Poklopac čunjat i kljunat; kuku- 
ljičasta kapica krije !/, tobolca. Peristom liepo razvit; zubi njegovi 
(32) na širokoj, cievi naličnoj, mrežnatoj bazilarnoj membrani 
usadjeni, višekratno spiralno usukani. 
U gori i ravnici na šumskom vlažnom tlu, u gudurama, uz 
puteve, kadkada i na zidovima i pečinama, ili na starim panje- 
vima itd. ne riedak mah. — Ljeto. 
Barbula ruralis Hedw. (Tortula rural. Schwägr.; Syntrichia 
rur. Web. et Mohr.) Vrst dvodoma; busovi trajni, rahli i mekani, 
žućkasto-zeleni ili čisto zeleni, na podini hrdjavo-smedji. Stabljika 
vitka, uzpravna i razgranjena, 2—8 cm. visoka. Lišće otreano, u 
luku natrag svinuto, široko jezičasto, žljebato, do 5 mm. dugo, 
